Kommissionens forordning (EF) nr. 693/2004
af 15. april 2004
omudstedelse af eksportlicenser for forarbejdede frugter og grøntsager (syltede kirsebær)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1),
under henvisning til Kommissionens forordning (EF) nr. 1429/95 af 23. juni 1995 om gennemførelsesbestemmelser for eksportrestitutioner for forarbejdede frugter og grøntsager, undtagen for tilsat sukker(2), særlig artikel 4, stk. 1, andet afsnit, og
ud fra følgende betragtninger:
(1) I Kommissionens forordning (EF) nr. 266/2004(3) er det fastsat, for hvilke mængder der kan ansøges om eksportlicenser med forudfastsættelse af restitutionen.
(2) I artikel 4 i forordning (EF) nr. 1429/95 er det fastsat, på hvilke betingelser Kommissionen kan træffe særlige foranstaltninger for at undgå overskridelse af de mængder, som der kan udstedes eksportlicenser for.
(3) I betragtning af de oplysninger, som Kommissionen råder over dags dato, vil disse mængder blive overskredet, hvis der uden begrænsninger udstedes licenser med forudfastsættelse af restitutionen i forbindelse med de ansøgninger, der er indgivet fra den 6. april 2004 for syltede kirsebær. Der bør derfor for dette produkt anvendes en nedsættelseskoefficient for de mængder, der blev ansøgt om den 6. april 2004, og ske en afvisning af de ansøgninger om eksportlicenser med forudfastsættelse af restitutionen, der blev indgivet senere i samme ansøgningsperiode -
UDSTEDT FØLGENDE FORORDNING:
Artikel 1
De eksportlicenser med forudfastsættelse af restitutionen for syltede kirsebær, for hvilke ansøgningerne blev indgivet den 6. april 2004 i henhold til artikel 1 i forordning (EF) nr. 266/2004, udstedes for 64,0 % af de mængder, der er ansøgt om.
Ansøgninger om eksportlicenser med forudfastsættelse af restitutionen for syltede kirsebær, der blev indgivet efter den 6. april 2004 og før den 24. april 2004, afvises.
Artikel 2
Denne forordning træder i kraft den 16. april 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. april 2004.